Feijóo amosa o seu optimismo ante a receptividade de Pedro Sánchez aos proxectos galegos que optan aos fondos europeos | Galicia Digital\nFeijóo amosa o seu optimismo ante a receptividade de Pedro Sánchez aos proxectos galegos que optan aos fondos europeos\nO titular do Goberno galego, Alberto Núñez Feijóo, amosou hoxe o seu optimismo ante a receptividade do presidente do Executivo central, Pedro Sánchez, aos proxectos galegos que optan aos fondos europeos Next Generation. Durante a xuntanza mantida hoxe, no Palacio da Moncloa, Feijóo trasladou todo o traballo feito pola Comunidade, con especial fincapé nos proxectos tractores que xa se coñecen, relacionados coa construción dunha planta de produción de fibras téxtiles; coa posta en marcha dunha planta de economía circular para a xestión de residuos orgánicos; co impulso do polo aeroespacial de Galicia; co proxecto da automoción galega; e coa fabricación de vacinas nos laboratorios Zendal.\nEn definitiva, estamos a falar duns proxectos que suporán uns 17.000 novos postos de traballo, aseverou. Ao presidente o que lle pedín é obxectividade no reparto dos fondos, concorrencia competitiva nos proxectos e el aseguroume que vai haber esa concorrencia competitiva nos proxectos dos fondos Next Generation, sentenciou.\nAo respecto incidiu en que o diñeiro dos fondos ás comunidades se reparta cun criterio coñecido: Trasladei a necesidade de ponderar este reparto e de non romper o sistema de financiamento que temos, abundou, recordando, ademais, que moitas comunidades tivemos que denunciar o impago do IVE e tamén os incumprimentos dos convenios que tiñamos as que estabamos dentro da estabilidade orzamentaria.\nE tamén plantexou o levantamento da peaxe entre Vigo e Redondela, comprometida desde fai moito tempo, lembrou, e insistiu na transferencia desta infraestrutura á comunidade autónoma. Ao respecto, o presidente do Goberno trasladoume que esa é unha unanimidade dos grupos parlamentarios e, polo tanto, entende que así debe facerse, matizou.\nNo tocante ao AVE a Madrid, Feijóo destacou o compromiso de Pedro Sánchez de que o AVE a Galicia estea en servizo no segundo semestre do 2021. E, a maiores, tamén abordaron a necesidade de levar a cabo o acceso ao porto exterior da Coruña e a saída Sur de Vigo, dúas infraestruturas estratéxicas para o Corredor Atlántico de mercadorías; así como de retomar o AVE Lugo-Ourense, que acumula grandes atrasos.\nEntre as cuestións relativas á pandemia, o responsable do Executivo galego propuxo que se valore e reconsidere a taxa de reposición nas ofertas públicas de emprego, cando menos no ámbito sanitario. É o mínimo que podemos facer polos profesionais da saúde, engadiu, resaltando a disposición do presidente do Goberno de avaliar esta cuestión no ámbito do Consello Interterritorial.\nPor outra banda, trasladou a posibilidade legal de ampliar o toque de queda naqueles concellos ou áreas de saúde cunha incidencia pandémica moi elevada. Incluso o confinamento domiciliario en concellos concretos, cunha incidencia do virus moi elevada debería ser un instrumento a disposición das autoridades delegadas, é dicir, dos presidentes autonómicos, precisou.\nAsí mesmo, avogou por un acordo no Consello Interterritorial para contar cun criterio homoxéneo sobre o uso das máscaras FFP2, ben sexa como recomendación ou excepcionalmente obrigatorio nalgúns casos concretos.\nPor outra banda, o titular da Xunta expresou o desexo de que a crise industrial que está a padecer Galicia, como consecuencia da transición enerxética, non a paguen os que non teñen ningunha responsabilidade. Así, avogou por buscar solucións para As Pontes; a venda de Alcoa a un novo dono que active a única planta de aluminio primario en España; solucionar o problema de Ence e manter a industria, porque non estamos no momento de destruír postos de traballo, dixo, referíndose tamén á situación de Meirama.\nEstamos de acordo coa transición enerxética, pero ten que ser xusta e ordenada, engadiu, valorando a disposición do presidente do Goberno sobre estas cuestións.


A Semana Santa noiesa incluirá un total de oito procesións - Canal Rías Baixas\nNOIA> A parroquia de San Martiño vén de presentar a programación deste ano da Semana Santa. Os actos arrancarán o tres de abril co Venres de Paixón, anterior a Ramos, cunha misa solemne na honra da Virxe das Dores, ás sete e media da tarde, e posterior procesión.\nUn total de catro confrarías: a das Dores, a do Nazareno e a Terceira Orde Franciscana Segrar, á que se lle suma este ano a do Resucitado, serán as encargadas de organizar os actos desta Semana Santa na parroquia noiesa de San Martiño. Ó venres de Paixón, seguiralle o sábado, o tradicional concerto de saetas, que chega á súa terceira edición.O domingo de Ramos, 5 de abril, haberá dúas procesións. Unha pola mañá, ás doce, a da Borriquiña, e outra pola tarde, ás seis menos cuarto, que coincidirá ademais co Pregón, este ano a cargo do prestixioso oftalmólogo Xosé María Fandiño.\nUnha das principais novidades da programación deste ano terá lugar o Mércores Santo, o día 8 de abril, coa procesión do Santo Cristo da Misericordia.\nO Xoves Santo celebrarase a cea do Señor ás sete e media e a Procesión das Carracas, e o Venres Santo volverán a organizarse dúas procesións. Pola mañá a do Encontro no Curro, ás dez e media, e pola tarde, ás sete e media, co Desencravo e o Santo Enterro. O Sábado, ás dez, terá lugar a Vixilia Pascual e o domingo, a procesión do Resucitado, na que participan tódalas confrarías.\nJosé María Fandiño\nParroquia San Martiño\nArtigo anteriorO Gran Montecelo e o saneamento da ría, os principais obxectivos de Feijóo en Pontevedra\nSeguinte artigoA Pobra volverá a ofertar as viaxes en veleiro\nA Deputación da Coruña organiza o VI Encontro coas Artes\nA Deputación entrega unha ambulancia á Cruz Vermella de Noia\nA quiniela deixa un premio de 190 mil euros en Noia\nFestival de Nadal do Colexio Felipenses\nCaride coloca a primeira pedra das obras da segunda fase do...\nSatisfacción en Noia pola inminente licitación da ponte sobre a ría


IAF 145: Vacacións con Traballo en Mozambique para persoal das administracións locais | Fondo Galego de Cooperación e Solidariedade\nO boletín 'Infórmate a Fondo' chega á súa edición 145 resumindo a actualidade do Fondo Galego de Cooperación e Solidariedade nos últimos meses. O programa de voluntariado internacional Vacacións con Traballo, que vén de abrir unha nova convocatoria, protagoniza a portada deste número, no que tamén se resumen os encontros celebrados en Barcelona e Bruxelas ou o contido da última Asemblea Xeral, na que se deu conta das novas actividades que poderán implementar ao longo deste ano as deputacións e concellos socios.\nDándolle continuidade ás entrevistas con integrantes da Comisión Executiva do Fondo Galego, desta volta é a cenda para a concelleira de Igualdade e Diversidade da Coruña, Rocío Fraga, con quen abordamos cuestións relativas á equidade de xénero, participación veciñal ou acollemento de persoas refuxiadas. Os Obxectivos de Desenvolvemento do Milenio, as xuntanzas da Rede Municipalista Solidaria e da Comisión de Cidades e Deputacións ou o encontro co director xeral de Relacións Exteriores e coa UE centran as fotonovas. A publicación péchase cun avance das dúas convocatorias de proxectos que axiña fará públicas o Fondo Galego de Cooperación e Solidariedade. Unha delas, dirixida aos municipios mozambicanos e, a outra, destinada a ONGD galegas.


o viticologo dos bagos » Branco da Ribeira\nA impresionante progresión que desde hai uns anos levan experimentando os viños tintados da Ribeira Sacra non debería significar deixar atrás aos seús brancos porque, deseguro, poderían convertirse no futuro noutro potencial destas ribeiras sacras como xa anuncian a maioria dos poucos que se elaboran.\nLapola, o 2006 tomado supera en todos os aspectos ao 05, é un dos viños brancos que elabora a adega Dominio do Bibei no concello de Manzaneda das Terras de Trives. Nesta bisbarra da subzona de Quiroga – Bibei hai pouquiñas adegas e que eu saiba ningunha, agás este dominio, elabora viños brancos. O Dominio do Bibei elabora este seu branco con cepas de godello, nun 60%, e de treixadura, torrontés e dona branca, no 40% restante, de viñas entre 15 e 50 años sobre solos de esquistos e de xisto situadas a unha altura entre os 400 e os 700 metros. O mosto destas castes fermentou en barricas de 600 litros de carballo francés de primeiro, segundo e terceiro uso. Rematada a fermentación o viño criou coas suas lías en barricas de carballo francés de 600 litros e un 15% en depósitos de cemento en forma de ovo de 750 litros durante 15 meses. Antes de ser comercializado permaneceu en botella outros 15 meses.\nCollidos da man, xuntiños, van os aromas durante todo o seu percorrido polas sucesivas incursiones olfactivas que, deste xeito, semellan un cadro no que os tonos cremosos e especiados da madeira enmarcan, envolvendo sen ocultalos, o pálido amarelo das froitas e o branco fondo floral da sua paisaxe aromática. No gusto o cuadro deixa a sensación dun paso saboroso de tacto graxo infiltrado por unha fina capa ácida. Foi acompañado na mesa, como nos gusta que un prato o faga, por un Bacallao á Gómez de Sá.\n4 ResponsesBranco da Ribeira to “”\nWinemaking at Cortes de Cima | Wine Making Kits, on Novembro 27th, 2009 at 6:15 a.m. Said:\n[…] o viticologo dos bagos » Arquivo do blogue » Branco da Ribeira […]\nCesuras, on Decembro 21st, 2009 at 5:49 p.m. Said:\nLos de la bodega A Mata, en el mismo concello de Manzaneda, estan haciendo unos vinos biodinamicos que no estan nada mal (un godello y un mencia, con alvarello)\nEn la misma zona, en Soutipedre, madura quizas la mejor godello de la zona, estan en el limite con Valdeorras y cerca de aqui estan los viñedos de Rafa Palacios…..\nmanuel, on Decembro 21st, 2009 at 11:34 p.m. Said:\nIncluso mellor que Soutipedre din que é O Riquián e a Falcueira onde tamén esta plantando Telmo Rodríguez. De todos os xeitos unha zona preciosa o Val do Bibei ainda que se perdeu a maioria do viñedo pola emigración e polas dificultades que supon o cultivo nestas empinadas ladeiras. Chamoume a atención o tipo de poda que practican os paisanos por eses lares con cepas con ata 18 xeitos (pulgares). Moitas viñas desta zona eran de xente das aldeas de Conso polo lado de Manzaneda e da Veiga do Bolo pola parte de Santa Cruz e as Ermitas. Elaboraban o viño en pequenas adegas entre as viñas, con lagares de pedra. Baixaban a vindima e tiraban varios dias durmindo na adega e aproveitando para facer diversos traballos na viña incluso aguardente. Cando o viño estaba listo, enchian pelexos de pel de cabra que eles mismos facian, cargabanos ó lombo ata chegar ó camiño onde tiñan o carro cos bois. Ian acomodando os pelexos con palla para que se suxeitasen e emprendian o camiño de volta as terras altas a pasar o crudo inverno.\nEsperemos que se poidan recuperar parte das viñas perdidas, como así esta acontecendo, mais pola iniciativa digamos privada, que polo interés que poña a administración pública.\nantonio, on Decembro 22nd, 2009 at 9:16 a.m. Said:\nA verdade é que sempre que paso por estas terriñas debedoras do Bibei, desde Trives ate O Bolo, pasando por Manzaneda e pola parte alta de Larouco sinto que é alí onde eu elaboraria un viño, de feito a única que vez que mirei de facerme con viñas, hai anos, foi por esas ladeiras, pero voltarei…\nCesuras non sabia o da biodinámica na Mata, haberá que ir por alá.\nGraciñas Manuel por toda esta historia dos viticultores das terras altas do Bibei. Certamente os viños do Val da Falcueira eran os que máis fama tiñan na zona.\n« Terra Minei Val do Frade »


SURF NA COSTA DA MORTE: Barrañán\nO xoves pasado andaba por Coruña facendo recados, e ocorréuseme chamar ao meu gran amijiño Carlos (de adesgana.com) para comer por aí. O seu plan foi máis que apetecible: Bocata, táboas e a Barrañán.\nEu non levaba táboa pero apetecíame ir a esa praia xa que non a pisara nunca.\nDespois él ofreceume unha evolutiva súa, e ía decidido a botarme en bañadora a coller unhas ondas, así, "aloloco". Despois resulta que tampouco levaba invento e as olas non eran nada doutro mundo, así que quedei fora disfrutando doutra maneira ben distinta: afotando! :)\nPor alí estaban os locais da zona disfrutando das ondas...\nE ben preto, compartindo o pico, había uns humanos que exprimían as ondas a máis non poder cos seus bodyboards.\nNesta foto pódese apreciar como un dos golfiños que saen a respirar é unha cría pequena. Ou polo menos distínguese ben vendo a foto en grande. Sorpresa que acabo de levar agora :)\nOutro ser vivo escapando da auga (moi majo por certo, un pracer)\nHabía un rebote na parte dereita da praia que de vez en cando formaba un codiño que semellaba moi divertido para os corcheiros\nO pico non estaba nada definido pero de vez en cando saía algunha aproveitable\nE por último...(pero non menos importante!).... Carlos!!\nEtiquetas: Amigos, bodyboard, Fotografía, Persoal, Surf\nNunca tiven a sorte de coincidir na auga con eles, pero de seguro que ten que ser unha boa experiencia. Por certo, tedes a auga con boa temperatura? Recordo que outros anos por estas fechas eu xa andaba cos guantes e tiritando na auga...\nUnha aperta pra tod@s!\nO que o ollo non ve...\nNemiña. Non vos asustedes! esta entrada é sobre su...\nMañá actuaremos en...\nIlustrar un libro\nSentimento sen nome\nWWW.RUBENSON.EU , a miña nova páxina!\nPescaendo o sol\nMorreu Andy Irons


Prefiro non falar sobre isto | Wiki Código Lyoko | Fandom\nTítulo orixinal (francés) Je préfère ne pas en parler\nTítulo en inglés I’d Rather Not Talk About It\nNº de episodio total 74\nEpisodio na tempada 4x9\nData de lanzamento orixinal 22 de agosto do 2007\nPrefiro non falar sobre isto é o episodio 9 da tempada 4 e o episódio 74 da serie Código Lyoko. Estreouse o 22 de agosto do 2007 en Francia.\nO episodio comeza no parque, onde Jeremie está a tratar de adestrar ós seus amigos para posibles ataques de XANA. Os seus esforzos, con todo, producen poucos resultados. Cando os seus amigos quéixanse neste sentido, Jeremie suxire que vai atopar a un profesional para facer o traballo. Jim parece a opción lóxica, polo que vai a el. Por desgraza para Jeremie, Jim decide adestrar a todos o cinco cando se lle preguntou.\nNo parque, Jim dirixe o grupo a través de todo tipo de formación: correr varios quilómetros, arrastrarse por baixo dun arame de púas, un muro de escalada… Como o cinco non están afeitos a un adestramento tan duro, ao pouco tempo terminan case completamente esgotados, o que unido á man dura con que os trata Jim converte a experiencia nun auténtico pesadelo. Durante o adestramento, XANA activa unha torre no sector do bosque de Lyoko, e posúe un xabaril para atacar ao grupo.\nO xabaril lesiona o xeonllo de Jim ao atopalos, e é dirixido cara a Ulrich, xa que o distrae. Jeremie decide quedar con Jim mentres que os outros van a Lyoko. Ulrich arránxallas para perder de vista ao xabaril escalando a parede unha vez máis, polo que fai o seu camiño de regreso a Jeremie e Jim.\nNa fábrica, Aelita descobre que, ademais da torre activada, William-XANA e catro mantas están a atacar o núcleo de Lyoko como na terceira tempada. Ulrich chega xusto despois do descubrimento, polo que se dividiron en dous equipos: Aelita e Ulrich van á torre, mentres que Odd e Yumi van protexer o núcleo.\nNo sector do bosque, Aelita e Ulrich non poden atopar a torre no lugar que se supón que está, e un par de cangrexos custodiaban a zona baleira. Aelita supón que ela calculou mal, polo que os dous deciden buscar noutra parte. Mentres tanto, Odd e Yumi chegan á zona do núcleo. A medida que se abren camiño polas escaleiras, William-XANA envía a dúas das mantas para facer fronte a eles.\nNo parque, Jeremie utiliza algunhas plantas para esconderse el e Jim nunha pequena cova. Usa algunhas ramas, e un pano roto, Jeremie fai unha venda para a perna de Jim. Cando o problema do seu sentido do olfacto de xabaril aparece, Jeremie utiliza algunhas follas de menta para confundir (aínda que Jim dixo que é mellor usar excrementos de animal para ocultar o seu cheiro). Con todo, isto non dura, e o xabaril atópaos despois dun curto período de tempo. Jeremie sae correndo da cova para afastalo de Jim.\nNo sector do bosque, Aelita e Ulrich deciden tentar buscar onde están os cangrexos de novo, xa que a súa procura resultou infrutuosa. No seu camiño de volta, os cangrexos desvirtualizan a Ulrich, e continuamente esquivan os ataques de Aelita. Na pantalla da interfaz, Ulrich é capaz de dirixir a Aelita á torre, pero aínda así segue oculta. Un campo de enerxía perdido de Aelita revela que só está invisible, pero está alí a torre. Despois de destruír os cangrexos, Aelita diríxese á torre.\nNa zona do núcleo, Odd sobe nunha manta. William-XANA ten as outras dúas mantas facendo lume sobre ela. Eles destrúena despois de que Odd salta. Mentres salta Odd, o resto das mantas lle desvirtualizan. Os abanos de Yumi destrúen tantas que William-XANA e as mantas van a por elas. Coa súa manta destruída, William-XANA trata de atacar a Yumi. Con todo, Yumi logra dominar coa Telequinese a traxectoria dun dos seus abanos, desvirtualizándoo a el.\nNo parque, Jeremie termina arrinconado polo xabaril. Antes de que poida atacar, Jim aparece para axudalo. O xabaril golpéao cara a fóra e dirixe a súa atención a Jeremie outra vez, pero a distracción é suficiente para que Aelita poida desactivar a torre xusto a tempo.\nMáis tarde ese día, Jeremie menciona que un regreso ao pasado non era necesario nesta ocasión, xa que Jim pensouse que o xabaril non era máis que un animal salvaxe, pero non un anima anormal ou posuído. Jim vén explicar que a perna se lle curará nun par de semanas, despois do cal poden continuar a súa formación. A pesar de que Aelita, Odd, Ulrich e Yumi escúsanse, Jeremie desexa continuar, xa que llo debe a Jim por axudar a loitar contra o xabaril. O feito de que Jim pensa Jeremie ten agallas tamén axuda.\nO xabaril posuído por XANA.\n73: Réplica 74: Prefiro non falar sobre isto 75: Choiva quente


Sexta edición do Festival 27373 - Begonte - Lugo\nInicio / Novas / Varios / Sexta edición do Festival 27373 - Begonte - Lugo\nMércores, 02 Agosto 2017 07:26\nA Asociación Cultural Castiñeiro Milenario de Begonte vai organizar a Sexta edición do Festival 27373 que terá lugar o sábado 12 de agosto no Club Fluvial de Begonte (Lugo)que presta as súas instalacións para a celebración deste festival.\nO Festival está dividido en dúas partes. Polo día, a programación vai dirixida aos máis pequen@s e ás familias. A partires das 12:00 comezan as actividades deportivas que estarán a cargo da empresa de Begonte Non Estreses, que vai ofrecer paseos en canoa pola marabillosa contorna do río Ladra (esta actividade prolongarase ata ben entrada a tarde).\nA partires da unha a Asociación Cultural Bolboreta Fiandeira comezará a demostración de fiado de lá e liño, ademais da demostración de canto e música tradicional. A festa estará garantida durante a sesión vermú grazas ao grupo de música tradicional Son de Lugh, (programa Musiqueando pola Provincia de Lugo da Área de Cultura da Deputación de Lugo). Ademais terá lugar a presentación da cervexa oficial do festival, a 27373, unha cervexa de trigo e laranxa, elaborada nas instalacións de cervexas Aloumiña. Xa pola tarde, ademais dos paseos en canoa e as demostracións de fiado, a partir das cinco, comezará o VI Aberto de Billarda e tamén, a partir das cinco e en tres sesións diferentes, o espectáculo do Mago Antón, ¿Onde está o Mago Antón?, maxia de preto con novos e vellos trucos para toda a familia, (programa Música no Camiño da Xunta de Galicia). Agardemos que sexa un bo día para pasar a carón do río, xantando e compartindo sobremesa nunha zona que conta con tódolos servizos, nun entorno de ribeira perfectamente acondicionado e coidado, onde se pode gozar dun baño, xantar nalgunha das mesas ou mesmo no campo e pasear á beira do río ao tempo que se pode participar nas distintas actividades.\nPola tarde, a partir das sete e media, abrirán o festival o grupo Ezetaerre desde A Coruña, tres rapaces que fan rap combativo para non deixar a ninguén indiferente. Logo tocaralle o turno á agrupación Young Murajazz Big Band, pertencentes á escola de Música de Rábade, Begonte e Outeiro de Rei, jazz cun repertorio variado e moderno. E para rematar, Airiños da Freba, un dos grupos revelación no panorama máis tradicional, festivos e verbeneiros, ideais para dar peche a esta sexta edición do 27373.\nNon podes faltar!!!!!!\nNo vindeiro Recuncho Da Palleta Cantigas E Agarimos presentarannos o seu novo disco "O Corazón Aberto"\nFinalistas do VI Certame de Debuxo para escolares organizado pola Tradescola\nNo vindeiro Recuncho da Palleta faremos unha emotiva lembranza dos grandes músicos e amigos que nos deixaron durante a presente tempada.


A alimentación pontevedresa irá á folga o luns pola negativa da patronal a retirar a proposta de convenio | Federación de Servizos\nA alimentación pontevedresa irá á folga o luns pola negativa da patronal a retirar a proposta de convenio\nOs traballadores/as do comercio de alimentación da provincia de Pontevedra irán finalmente á folga a partir do luns tras a ruptura das negociacións coa patronal do sector, que pretende asinar un convenio que suporía a perda de boa parte dos seus dereitos laborais. As tres centrais maioritarias convocan os afectados/as a unha asemblea este domingo ás 11.30 horas no local da CIG de Vigo para preparar as mobilizacións.\nA ruptura das conversas entre a patronal do sector e os representantes sindicais produciuse despois de que os primeiros non aceptasen retirar de enriba da mesa as propostas que supoñen unha clara precarización das condicións laborais duns 15.000 traballadores e traballadoras en toda a provincia.\nDeste xeito, decidiron abandonar a mesa de negociación e convocaron os empregados/as a unha asemblea para trasladarlles a intransixencia da patronal.\nDende a CIG-Servizos de Vigo explicaron que o paro afectará a toda a Semana Santa, xa que está convocado para os días 25, 26, 27, 28 e 30. Os traballadores/as están citados para este luns ás 8.30 horas diante do Concello para organizar os piquetes informativos.\nNo caso de Pontevedra, o lugar de encontro será nos almacéns da empresa Froiz no lugar da Canteira, Lourido, Poio.


O GAC 6 consolida 4 proxectos de diversificación empresarial mariñeira | Canal Rías Baixas\nO GAC 6 consolida 4 proxectos de diversificación empresarial mariñeira\nSANXENXO> A Sostibilidade Costeira dende o Sector turístico é o lema co que se presentaron hoxe en Portonovo, Sanxenxo, as actividades promovidas…\n… polo Grupo de Acción Costeira 6, correspondente á zona de Pontevedra.\nO obxectivo deste GAC é aproveitar os fondos europeos para buscar outras fórmulas de negocio, outros xeitos novidosos de crear riqueza en torno ó mar. En concreto, este Grupo puxo en marcha 4 proxectos a prol da diversificación do eido mariño: un deles sobre a mellora enerxética nas embarcacións tradicionais en Bueu e outro a instalación de casetas para ó uso das mariscadoras en Poio.\nOs dous programas restantes xiran en torno ó turismo: organizando roteiros turísticos por Portonovo para dar a coñecer a súa actividade cultural e mariñeira; e emprendendo accións divulgativas e formativas sobre as artes tradicionais pesqueiras, o patrimonio mariñeiro, e outros detalles do sector pesqueira.\nA Conselleira do Mar cifrou a achega do seu departamento á este GAC 6 en preto dos 555.000 euros durante o ano 2010. Unha cantidade que ó logo deste algo chegará preto do millón de euros na provincia de Pontevedra.\nArtigo anteriorTania García presenta o proxecto de construción dos bancos de Ravella\nSeguinte artigoImpiden tapar con formigón a pasarela de Vista Alegre\nUn centro médico saturado e con longas listas de espera\nReábrese a campaña extractiva da centola\nContinúa o paro no sector bateeiro\nA praza de abastos de Cambados abrirá o 8 de decembro,...\nComeza o préstamo de bicicletas VAIBIKE


Aqueles que estean interesados en estudar na Escola Municipal de Música da Coruña, terán que cubrir o formulario da preinscrición durante o período sinalado para ese efecto, segundo as prazas dispoñibles que estarán publicadas na web. Se se lles concede a praza, terán que realizar a matrícula externa no seu respectivo prazo.\nC. As dúas primeiras letras dos apelidos que resulten do sorteo que realizará a Xunta de Galicia para o curso 2020-21. Sendo para o primeiro apelido "T" e "G" e para o segundo "E" e "X".\nAquelas persoas que estean interesadas en estudar na Escola Municipal de Música da Coruña terán que cubrir o formulario da preinscrición durante o período sinalado para ese efecto, segundo as prazas dispoñibles que estarán publicadas na web.\nCalendario do proceso de admisión e matrícula telemática para o curso 20/21:\nPREINSCRICIÓN: do 8 ao 12 de xuño (prazo finalizado)\nLista de espera: AQUÍ.\nMATRÍCULA EXTERNA: do 22 ao 26 de xuño\nFormulario: AQUÍ. Unha vez cuberto enviar a: jefaturaem@coruna.es\nA. As persoas solicitantes empadroadas no Concello da Coruña.\nB. Aquelas que teñan un/unha irmán/irmá menor de 18 anos matriculado/a no centro.\nB. Aquelas que teñan un irmán ou unha irmá menor de 18 anos matriculado/a no centro.


XA A VENDA AS RIFAS DE NADAL\nXA temos a venda as rifas de Nadal. Este ano sorteamos unha GRAN CESTA DE PRODUTOS DO PAIS (Un Xamón, embutidos, queixo, licores, viño, aceite, hortalizas...). Ademáis con cada boleto xogaredes 0,10 cts ao número 94088 da Loteria do Neno.\nTODO ISTO POR TAN SÓ 1,5 Euros cada unha.\nAdemáis así estaredes colaborando co financiamento das actividades que organizamos desde Rebulir. Se queredes algunha podedes contactar cos membros de Rebulir ou ben mercala no Bar do Centro Socio-cultural de O Picouto.\nVII FESTIVAL REBULIR. NOVIDADES\nNa páxina web que temos habilitada especificamente para o VII Festival Rebulir de Baile e Música Tradicional xa podedes consultar moitas das novidades como: Colectivos participantes, colaboradores e patrocinadores, e algunhas novas...\nVelaquí vos deixamos o enlace: http://www.festivalrebulir.com/\nIMOS AO PASABODEGHAS DE VEDRA !!\nO noso grupo de música tradicional xunto cunha boa representación dos nosos cabezudos participaremos do Espazo Activo da Ulla, máis concretamente na animación do Pasabodeghas que se fai en San Miguel de Sarandón (Concello de Vedra) o 27 de Outubro.\nGraciñas aos amigos da Requinta da Laxeira por contar connosco, prometemos non defraudar ! Velaquí vai o cartaz e neste enlace podedes consultar máis información.\nComezamos de novo o curso e este ano con máis forza que nunca, xa que traemos novas actividades, novo material, novos proxectos, novas ideas... pero as mesmas ganas de traballar e ilusión que ata agora.\nSe queredes enterarvos de todas as novidades quedades emprazad@s para o vindeiro Venres 28 de Setembro no local de Rebulir para asistir a presentación. As clases comezarán ao día seguinte, Sábado 29 de Setembro.\nREBULIR NO FESTIVAL "CIUDAD DE MÓSTOLES"\nOs vindeiros 21, 22 e 23 de Setembro Rebulir representará a Galicia no Festival Nacional de Folclore "Ciudad de Móstoles" organizado polo Hogar Extremeño de Móstoles. Compartiremos escenario con grupos de Madrid, Extremadura e os propios anfitrións.\nEN ESCUDEIROS DOBRE PARTIDA\nA vindeira fin de semana, tocaremos por partida dobre nas Festas de Escudeiros. O Sábado a Noite animaremos a Queimada e festa que se fará no Centro Cultural da aldea, e o Domingo de mañá faremos a Alborada, Procesión e Sesión Vermut. Asi que se queredes fartura de Rebulir xa sabedes a onde tedes que ir ... Non vale parar !!\nOS NOSO CABEZUDOS ABREN AS XORNADAS DE FOLCLORE 2012\nO noso grupiño de Cabezudosparticipará no espectáculo do Colectivo Castro-Floxo que sirve como apertura das Xornadas de Folclore de Ourense 2012, que se celebrará o vindeiro 6 de Agosto no Teatro Principal de Ourense.\nDE FESTA EN FESTA... CHEGAMOS AO PICOUTO\nE como dicimos no encabezado, de festa en festa chegamos ao Picouto. Aquí nos poderedes ver o día da festa de Santa Ana, 28 de Xullo, acompañando a procesión e amenizando o comezo da cea. En Rebulir non vale parar !!\nSEGUIMOS CON VILAVIDAL...\nRebulir segue coas actuacións por diferentes festas da contorna. Esta fin de semana xogamos na casa, e tocaremos nas Festas do Carmen de Vilavidal. Poderedes vernos o Domingo as 12:00 h. acompañando a procesión e na sesión Vermut.\nIMOS A ROMARIA DO SAN PAIO DOS PITOS\nO vindeiro Domingo 8 de Xullo as 12:30 h. teremos actuación no San Paio dos Pitos en Ramirás. Primeiro procesión e misa e posterior sesión Vermut. A festa promete bonita. Graciñas a comisión por contar connosco !!!\nMOI PRONTO NOS MELLORES TORREIROS...\nRebulir non pecha no Verán, xa que nos poderedes ver en diferentes festas como:\n- 8 de Xullo. Romaría do San Paio dos Pitos (Ramirás)\n- 15 de Xullo. Festas de Vilavidal (Ramirás)\n- 28 de Xullo. Festas do Picouto (Ramirás)\n- 1 de Setembro. Festas de Escudeiros (Ramirás)\n- Setembro (por confirmar datas) - Festas e Festival do Ecce Homo (Noreña - Asturias)\n- Setembro (por confirmar datas) - Festival Nacional de Folclore (Móstoles - Madrid)\nComo vedes, non vale parar !! E seguro que irán aparecendo aínda máis saídas...\nQue a saída prevista para o Museo do Pobo Galego e Aquapark de Cerceda quedou programada para o Sábado día 23 de Xuño co seguinte programa:\n10:00 h. - Saída de Vilavidal\n12:00 h. Visita Museo do Pobo Galego\n13:30 h. Comida no parque de Bonaval\n16.00 h - Acceso a Aquapark de Cerceda\n20:00 h. Regreso para Vilavidal\nCONFIRMADE AS PRAZAS !!!! Quen xa pagou que diga se ven ou non e quen se queira engadir que avise. O TOPE DE PRAZAS É DE 50\nEXPLICAMOS A NOSA EXPERIENCIA NA UNIVERSIDADE DE SANTIAGO DE COMPOSTELA\nO director da nosa asociación foi convidado pola Facultade de Ciencias da Educación da Universidade de Santiago de Compostela, para participar nas III Xornadas de Innovación Educativa no Medio Rural o vindeiro Mércores día 13.\nParticiparemos da mesa redonda "Asociacionismo e Educación Social" e na mesma explicaremos a nosa actividade como entidade con sede no Concello de Ramirás, e cunha filosofía que vai máis aló de impartir clases de música tradicional, senón como unha asociación que pretende ser un núcleo dinamizador da contorna.\nGrazas aos organizadores por contar connosco.\nFESTA V ANIVERSARIO REBULIR / PECHE DE CURSO\nAmigas e amigos rebuldeir@s,\nComo ben sabíades algúns neste curso cumprimos V anos de traballo... (e no Verán xa cumpriremos VI), e queriamos facer unha festiña para celebrar con todas as persoas que están, estiveron ou colaboraron con Rebulir neste tempo.\nA única data dispoñible e que ademais coincide co peche do curso son os días Venres 8 de Xuño e Sábado 9 de de Xuño. Vai ser unha festa con moito de tradicional pero tamén con unha parte lúdica importante.\nPara APUNTARSE as actividades debedes reservar e PAGAR antes do día 6 de Xuño no local de Rebulir ou ben por ingreso en conta bancaria.\nVENRES día 8 de Xuño\nFESTIVAL de Peche de curso\nCEA DO V Aniversario (camiño do VI) no Restaurante O Retiro de Vilavidal. Esta cea é aberta a tod@s os membros, amigos e familiares de Rebulir.\nMenú (12 Euros)\n- Embutidos e queixo\n- Churrasco con patacas\n- Auga, Refrescos e Viño\nMenú d@s nen@s (8 Euros)\n- Filete con patacas\nAGORA TAMÉN NO TWITTER...\nDesde fai uns poucos días, Rebulir tamén está no Twitter, podedes seguirnos en\nOutro espazo máis para que podades ver os nosos movementos...\nVoltaron os Venrespirar a cidade das Burgas, e este día 31 de Marzo tócanos aos rebuldeiros poñer parte da música, e Alexandre Sotelino levará o Baile.\nAnimádevos a pasarvos O Venres a partir das 22:30 h. pola tetería Grandola de Ourense.\nGraciñas aos compañeir@s de Algaravía e AOFT Gomes Mouro polo convite, sempre é un pracer !!! Aló nos vemos que promete boa !!\nVI NOITE DE FIADEIRO\nPresentamos a páxina web da VI NOITE DE FIADEIRO onde xa imos tendo algunha información desta edición da festa.\nIde reservando a data do 28 de Abril nas vosas axendas festeiras !!!\nREBULIR EN A SOLAINA (TVG)\nO Vindeiro Mércores día 1 de Febreiro unha pequena pero digna representación de Rebulir (4 músicos e 2 bailadores) estaremos no programa A Solaina da Televisión de Galicia. Este Magacine emítese diariamente as 18:00 h, e está presentado por Beatriz Manjón e Sevi Martínez.\nVI NOITE DE FIADEIRO. Convocatoria\nA VI edición da Noite de Fiadeiro está en marcha. O derradeiro Sábado de Abril, este ano día 28, voltaremos a xuntarnos en Vilavidal (Ramirás). Desta vez tentaremos incluír máis novidades, para que a festa non se estanque. Deste xeito, durante toda a xornada teremos animación, teatro, artesanía, gastronomía, xogos, obradoiros... etc; pero o acto central chega pola noitiña cando músicos, bailadores, cantador@s... xúntanse no torreiro para disfrutar dunha noite de música tradicional como se facía antano.\nSe vos presta vir a participar da festa como grupo/colectivo de música tradicional mándádenos os seguintes datos:\n* Nome do grupo * Tipo de Grupo (cantareiras, gaiteiros, murga...) * Número de participantes * Lugar de procedencia * Persoa de contacto * Teléfono de contacto * Enderezo electrónico * Páxina web\nNesta edición tentaremos darlle impulso a feira de productos artesáns, neste caso a ficha sería a seguinte:\n* Nome do posto: * Nome da persoa/s responsable/s: * Teléfono/…\nACTUACIÓN NA CAÑIZA (Pontevedra)\nO Vindeiro Sábado 21 de Xaneiro actuaremos a eso das 17:30 h. en A Cañiza (Pontevedra) no marco da I Xornada Gastronómica da Caza. Compartiremos escenario con grupos como Os Furafollas de A Cañiza ou Castro-Floxo de Ourense.\nAta alí nos desprazaremos o Grupo de Medianos da Escola, O Grupo de Adultos, Cantareiras e Grupo de Música Tradicional, para facer unha actuación de arredor de 20 min.\nCAMBIO ÚLTIMA HORA\nCompañeir@s, no vindeiro mes a profesora de Percusión Pilar Gonçalves non poderá impartir as clases. Así, que desde este Sábado asumirá as clases de xeito temporal SANDRO SOTELO, recomendado pola propia Pilar. Sandro pertence ao grupo Lembranzas da Ría, e ten impartido clases de percusión tradicional en diferentes escolas.\nSandro, Benvido a Rebulir!!\nRETOMAMOS AS CLASES\nTras esté paréntese de Nadal, o vindeiro Sábado día 13 de Xaneiro retomamos as clases de Gaita, Percusión, Canto e Baile Tradicional nos horarios habituais. Vémonos !


Vide: Fundación Vigo Deporte - Participación do Patín Vagalume no Torneo Internacional de Moaña\nParticipación do Patín Vagalume no Torneo Internacional de Moaña\nA pasada fin de semana tivo lugar o XI Trofeo Internacional Concello de Moaña, organizado polo Club Ánfora, ao que o Club Patín Vagalume tivo a honra de ser invitado un ano máis. A competición tivo lugar o sábado, pero o Club anfitrión acolleu os participantes xa dende o venres ata o domingo, encargándose como cada ano de comidas e aloxamento.\nCabe destacar o esforzo dos membros do Club Ánfora para que todo saia perfecto ata o mínimo detalle, en especial o seu presidente Alberto Covelo.\nNo deportivo, o club vigués obtivo dous primeiros postos e un segundo. En Nivel II, a vencedora foi Noa Quereizaeta, acompañada no podio por Noa Freitas que obtivo a segunda praza. Carlota Tornero foi sexta. En prealevín feminino, Paloma Fernández finalizou décima. E en Infantil - Cadete masculino, Javier Martínez conseguiu alzarse coa vitoria.\nUn Torneo do que o Vagalume regresa satisfeito no deportivo, pero sobre todo no humano. Máis alá da competición, o formato deste Torneo propicia a convivencia, o establecemento de vínculos afectivos e o intercambio de ideas con adestradores e patinadores de todo o país.


Política de cookies – Biobocado\nUnha cookie é un ficheiro que se descarga no seu computador cando accede a determinadas páxinas web. As cookies permiten a unha páxina web, entre outras cousas, almacenar e recuperar información sobre os hábitos de navegación dun usuario ou do seu equipo e, dependendo da información que conteñan e do xeito de usar o seu equipo, pódense usar para recoñecer ao usuario. .\nPara que serve este sitio web e para que serven?\nEste sitio web usa cookies para varios fins, incluíndo:\nAnálise: son cookies que, xa sexan procesadas por nós ou por terceiros, permítennos cuantificar o número de usuarios e así realizar medicións estatísticas e análises do uso que fan os usuarios do servizo. Para iso, analízase a súa navegación no noso sitio web para mellorar a experiencia do usuario.\nOs detalles das cookies empregadas nesta páxina web son os seguintes:\nEstrictamente necesarias Sesión, rexistro, datos da cesta da compra, datos para distinguir os servizos gratuítos dos servizos de pago Xestión do rexistro Proporcionar servizos da sociedade da información solicitados polo usuario e de acordo cos termos e condicións aplicables N/A\nAnalíticas de Google Número de visitas, páxinas ou seccións visitadas, tempo de navegación, detalles sobre os navegadores empregados Informes estatísticos sobre como os usuarios atopan o sitio web, como o usan e se funciona correctamente. Crear informes sobre patróns xerais de visitas ao sitio web Ver\nActiveCampaign Número de visitas, páxinas ou seccións visitadas, tempo de navegación, detalles sobre os navegadores empregados, datos do usuario. Personalización de sitios web, mellora da experiencia do usuario, informes sobre como os usuarios atopan o sitio web, como o usan e como funciona. Ver\nDoubleclick Información do usuario rexistrado para amosar publicidade. Xestión de servizos publicitarios. Ver\nNota: as cookies tipo «propias» só as usa o propietario deste sitio web e as cookies «de terceiros» son utilizadas polo provedor de servizos que é\ndetallado na táboa anterior.\nComo podo desactivar ou eliminar estas cookies?\nDesactivar o complemento para os navegadores de Google Analytics\nSe desexa rexeitar as cookies analíticas de Google Analytics en todos os navegadores para que a súa información non se envíe a Google Analytics, pode\ndescarga un complemento que realiza esta función desde esta ligazón: https://tools.google.com/dlpage/gaoptout.


A despenalización das inxurias á Coroa avanza no Senado co voto favorable do PSOE - G24\nA despenalización das inxurias á Coroa avanza no Senado co voto favorable do PSOE\nA iniciativa de ERC e EH Bildu propón eliminar do Código Penal artigos referidos a delitos contra a Coroa\nA pasa ao Congreso para o seu debate e posible aprobación\nG24.gal 25/05/2022 17:37 Última actualización 25/05/2022 20:56\nO Senado aprobou este mércores a toma en consideración dunha proposición de lei para despenalizar as inxurias á Coroa e as ultraxes a España a proposta de ERC e EH Bildu. Foi adiante cos votos favorables do PSOE e co rexeitamento frontal do PP e Vox.\nA pesar de que nun primeiro momento o portavoz socialista mostrouse crítico coa iniciativa, o PSOE acabou dando o seu apoio e inclinando a balanza para que saíse adiante na Cámara Alta con 145 votos a favor, 111 en contra e dúas abstencións.\nTras esta votación, a proposición supera o trámite da toma en consideración e pasa ao Congreso dos Deputados para o seu debate.\nA iniciativa propón suprimir do Código penal artigos referidos aos delitos contra a Coroa, entre eles o 491, que impón penas de cárcere de seis meses a dous anos para quen use a imaxe do rei ou raíña ou de calquera das súas ascendentes ou descendentes e danen o prestixio da Coroa.\nDurante a súa quenda de intervención, o senador socialista Artemi Rallo lembrou que o ano pasado o Congreso xa avalou unha proposta similar pero de contido "máis integrador". Rallo criticou que a iniciativa de ERC e EH Bildu ten realmente como finalidade debater sobre a lexitimidade da Monarquía.\n"Os españois asistimos escandalizados a unhas noticias nada exemplarizantes e como todos esperamos respostas e explicacións. Ninguén por encima da lei", lamentou Rallo quen defendeu a postura do PSOE respecto ao pacto constituínte, pero tamén dunha "actualización" da monarquía.\nAsí as cousas, paer´cia que os senadores socialistas non ían dar o seu apoio ao texto, pero finalmente acabaron apoiando a proposta.\nDesde o PP, que rexeitou a iniciativa, a primeira reacción foi a do seu portavoz no Senado, Javier Maroto, quen censurou en Twitter esta decisión. "Sánchez ten así uns días máis na Moncloa. Cal será o prezo de mañá?", opinou.\nO Partido Popular entende que a finalidade última desta reforma do Código penal é que "salga gratis" atacar á nación.\nTamén desde as filas de Vox reprobaron a iniciativa de ERC pois pretende, en palabras da senadora Yolanda Melero, que se permitan "burlas máis soeces, crueis e ofensivas" cara á Monarquía ou símbolos de España como a bandeira.\nÁ senadora de ERC Laura Castel tocoulle defender a iniciativa, que considera imprescindible para que España respecte os estándares internacionais en materia de dereitos humanos.\n"A lexislación española protexe á Coroa en detrimento de a liberdade de expresión", indicou, para despois defender que a inviolabilidade do rei deriva en que non se someta a ningún tipo de fiscalización salvo o da opinión pública, polo que o castigo penal a estas condutas supoñen unha restrición ao debate político.\nVox non asiste á homenaxe do Congreso ás vítimas do terrorismo\nFeijóo gañaría a Sánchez en votos e escanos, segundo unha enquisa para El País


A Escola de Letras da Deputación segue adiante con novos obradoiros en formato telemático - Comarcas na Rede\nHomeÉ NoticiaA Escola de Letras da Deputación segue adiante con novos obradoiros en...\nOs tres últimos cursos de “Escrita creativa” de Diego Giráldez e os obradoiros de Inma López Silva, que arrancan en novembro, faranse online\nAnte a actual situación derivada da pandemia a “Escola de Letras”, que a Deputación de Pontevedra organiza xunto a Editorial Galaxia, vén de modificar a formato telemático os vindeiros obradoiros que ían ter lugar nas sedes de Vigo e Pontevedra da institución provincial. Deste xeito, onte, 26 de outubro, celebroue en formato online o curso “Escrita creativa”, con Diego Giráldez de 19:30 a 21:30 horas, e continuará o 28 e 29 de outubro, no mesmo horario e con todas as prazas cubertas.\nNo que respecta aos dous novos obradoiros Literarios, que dirixirá Inma López Silva previstos cara o último trimestre do ano, tamén contan coas prazas completas e levaranse a cabo en formato telemático. En concreto, o curso literario de perfeccionamento desenvolveranse os días 2, 9, 16, 23 e 30 de novembro entre as 19:30 e as 21:30 horas, e o 9, 14 e 21 de decembro no mesmo horario. Pola súa banda, o obradoiro literario de iniciación terá lugar o 3, 10, 17 e 24 de novembro e os días 1, 10, 15 e 22 de decembro.\nInma López Silva (Santiago, 1978) é unha das novas narradoras galegas máis destacadas. En 2016 recibiu o Premio Insua dos Poetas como recoñecemento aos seus 20 anos de carreira literaria. Amais de escritora, destaca como crítica e investigadora teatral, colaboradora habitual en numerosas publicacións periódicas e científicas. Actualmente é profesora na Escola Superior de Arte Dramática de Vigo.


O Estatuto galego fai corenta anos tras máis dunha década co autogoberno conxelado - Praza Pública\nArtigos do título preliminar do Estatuto sobre unha imaxe dunha mobilización a prol da autonomía, na Coruña durante a Transición CC-BY-NC-SA Praza Pública\nPontón reclama todas as competencias pendentes do Estatuto e un "debate sereno" tras a pandemia para afondar no autogoberno\nCaballero evoca os Pactos do Hostal no aniversario do Estatuto e anuncia a reclamación de 30 competencias pendentes\nO 6 de abril de 1981, hai agora corenta anos, era promulgada a Lei Orgánica de Estatuto de Autonomía para Galicia, que fora aprobada con escaso entusiasmo no referendo do 21 de decembro do ano anterior e que o Boletín Oficial do Estado publicaría o 28 de abril daquel mesmo mes. Galicia accedía así á autonomía política pola vía contemplada na Constitución para as nacionalidades históricas, definición que fora outorgada aos territorios que chegaran a iniciar o proceso autonómico na II República; no caso galego, entre ecos do Estatuto de 1936.\nA autonomía naceu nun ambiente político marcado polos ecos do 23-F e lonxe do entusiasmo que alimentara as reivindicacións autonomistas na fin da ditadura e as mobilizacións contra o 'Estatuto da aldraxe'\nO texto nacía nun ambiente político estatal marcado polos ecos do golpe do 23F. No caso galego, pouco quedaba do movemento que alimentara as reivindicacións autonomistas na fin da ditadura. Tamén esvaecera o espírito das mobilizacións contra o coñecido como Estatuto da aldraxe, a tentativa de que a autonomía galega nacese, a efectos prácticos, baleira de competencias mediante o recorte do coñecido como Estatuto dos Dezaseis. O fastío semellaba ser a tónica dominante.\nMalia todo, a autonomía botaba a andar. En agosto, o Consello de Ministros presidido por Leopoldo Calvo Sotelo daba luz verde á celebración das primeiras eleccións ao Parlamento de Galicia e fixábaas para o 20 de outubro. Daqueles comicios, que tamén foron os do principio da fin da UCD, saíu un Parlamento de seis forzas políticas que investiu a Gerardo Fernández Albor, de Alianza Popular, como primeiro presidente. AP lograra dous escanos máis que a UCD (26 fronte a 24) e a primeira forza da banda esquerda era o PSdeG, con 16.\nManifestación a prol da autonomía galega, o 4 de nadal de 1977 en Vigo Dominio Público Praza Pública\nAo atribulado Goberno de Albor, que acabaría polas bravas coa moción de censura de 1987 e tamén ao do socialista Fernando González Laxe e mais ao presidido por Manuel Fraga correspondeulles recibir o groso das competencias contempladas no Estatuto para despregar a autonomía política galega. Algunhas, tan relevantes como as de educación, servizos sociais ou sanidade. Só ata 1990, cando o correspondente Real Decreto de transferencias a Galicia propiciou a remuda do Insalud polo Servizo Galego de Saúde, chegaran noventa paquetes de traspasos.\nTras o despregamento inicial nos 80, dende o pulo de mediados dos 90, no tempo dos pactos de González e Aznar con PNV e CiU, os traspasos de competencias a Galicia só reviviron fugazmente na etapa da coalición de PSdeG e BNG\nA mediados dos anos noventa do pasado século, o desenvolvemento estatutario galego volveu coller pulo. En boa medida, entre os ecos dos pactos do derradeiro Goberno de Felipe González e do primeiro de José María Aznar co PNV e mais con Convergència i Unió, que propiciaron novos traspasos sobre a base das reivindicacións dos gobernos vasco e catalán para a transferencia de competencias pendentes en cadanseus estatutos. Coa fin do século chegou a maioría absoluta de Aznar e con ela, a práctica paralización dun proceso que só reviviu fugazmente a mediados da década seguinte, con José Luis Rodríguez Zapatero na Moncloa e o Executivo da coalición PSdeG-BNG na Xunta.\nA reforma fracasada e os últimos traspasos\nFoi naquel mandato no que se abordou a que ata agora foi a única tentativa de reformar o Estatuto de Autonomía. Co impulso inicial dos grupos do goberno, a principios de 2006 botaba a andar por unanimidade de PSdeG, BNG e PP a comisión encargada de redactar o novo texto. Os traballos avanzaron a bo ritmo e, segundo fontes de todas as partes, o grao de acordo chegou a ser realmente elevado.\nEntrega do anteproxecto do 'Estatuto dos 16' ao presidente da Xunta preutonómica, Antonio Rosón, en abril de 1979 Dominio Público Parlamento de Galicia (remitida)\nNo entanto, as negociacións de socialistas, nacionalistas e populares no Parlamento encallaron nalgúns aspectos especialmente sensibles nun tempo político marcado por outra reforma, a do Estatuto de Catalunya. O rango legal da lingua galega no articulado do novo Estatuto ou a definición nacional de Galicia no seu preámbulo. Eses foron os principais asuntos trasladados a outra mesa negociadora con só tres participantes, os daquela tres líderes das forzas con representación parlamentaria: Emilio Pérez Touriño e Anxo Quintana polas forzas que sustentaban o Goberno e Alberto Núñez Feijóo, polo daquela único partido da oposición.\nEn xaneiro de 2007 descarrilou de vez a reforma do Estatuto que comezara por unanimidade. Ao chegar á Xunta en 2009, Feijóo prometeu que retomaría o proceso, pero nunca o fixo. Dende aquela, o país transita polo período máis prolongado da historia da autonomía sen novas competencias\nTouriño, Quintana e Feijóo citáranse para o 17 de xaneiro de 2007 na residencia oficial de Monte Pío co propósito declarado de "desbloquear" a reforma. Antes, os partidos seguiran negociando e, segundo aseguraran anos despois algúns dos participantes naquelas conversas, o grao de acordo chegara a ser "moi elevado", practicamente total. Pero o certo é que, tras varias horas de xuntanza, o novo Estatuto descarrilara. Segundo PSdeG e BNG, porque Feijóo "mandou parar", na liña política sostida pola dirección estatal do PP e tamén para non propiciar un éxito político que sería capitalizado polos socios do Goberno. Segundo o PP, porque o texto ía demasiado lonxe nas pretensións do socio nacionalista da coalición.\nTras o fracaso, dende a Xunta propuxéranse afondar no autogoberno mediante a negociación co Estado das transferencias abeiradas no Estatuto de 1981 que aínda non foran transferidas. Dende algunhas de menor entidade ata outras con fonda pegada na vida da cidadanía e tamén de evidente contido político e mesmo simbólico, como o tráfico e a seguridade viaria, que daría lugar ao despregamento da Policía galega.\nSocialistas e nacionalistas finalizaran o seu mandato cunha ducia de novas competencias. O PP, que as descualificara como "traspasiños", regresou á Xunta en 2009 asegurando estar disposto a retomar a reforma estatutaria dende o poder cunha "completa" proposta que, en verbas de Alberto Núñez Feijóo, si ía ser unha "fotografía da maioría social" do país. Nos anos seguintes, Feijóo ofreceu múltiples prazos para a presentación dunha reforma que nunca chegou a iniciarse. Todas as iniciativas formuladas dende a oposición para facelo foron rexeitadas pola maioría popular, revalidada tres veces máis en 2012, 2016 e 2020.\nFeijóo, Touriño e Quintana, na xuntanza na que fracasou a reforma do Estatuto o 17 de xaneiro de 2006 © Ana Varela\nAta agora non houbo reforma estatutaria, pero o despregamento do Estatuto que agora fai catro décadas tampouco avanzou un milímetro. O país encadeou por primeira vez tres lexislaturas completas sen que a Xunta sumase unha soa competencia nova. A que semella máis próxima, a da autoestrada AP-9, reiniciou a súa tramitación no Congreso dos Deputados o pasado febreiro. A Xunta di tamén agora ter interese noutras, como a do dominio público marítimo-terrestre, que xa o Goberno de coalición de PSdeG e BNG comezara a negociar.\nEste é o pano de fondo co que Galicia conmemora o cuadraxésimo aniversario da súa autonomía política. O Goberno galego non celebra acto ningún pola efeméride, mentres que o Parlamento a lembra coa entrega das súas medallas, neste 2021 dedicadas á Xeración Nós. Pola banda da oposición, tanto o BNG como o PSdeG organizan este 6 de abril actos de seu a respecto de cadansúas visións do autogoberno, o Estatuto e a súa reforma.\nluns 30, xaneiro 2012\nO PP accede a pedir ao Estado a competencia de bolsas de estudo, pactada pola Xunta con Zapatero en 2008\nNa etapa da coalición de PSdeG e BNG o daquela vicepresidente, Anxo Quintana, chegara a pechar co Goberno de España un paquete de competencias que incluída as bolsas de estudo. O Parlamento vén de aprobar por unanimidade unha década despois unha iniciativa do Bloque que volve reclamala\nEn Marea, PSdeG e BNG forzan votacións no Parlamento para que o PP teña que optar polo "si" ou o "non" a respecto de traspasos concretos de competencias pendentes. O apoio dos de Feijóo a unha iniciativa do Bloque a prol de novas competencias foi lido como unha nota discordante en pleno xiro recentralizador de Pablo Casado e o presidente tentou reconducilo\nA oposición galega proponse furar nas contradicións dos populares propiciando unha votación sobre a reclamación das competencias de tráfico na que En Marea, PSdeG e BNG votarán a prol nove anos despois do fracaso do anterior intento\nO Parlamento concederá en abril a súa medalla aos dezaseis políticos que redactaron o anteproxecto do actual texto estatutario, un documento moi participado que sufriu grandes recortes en 1979 no Congreso, e que finalmente foi recuperado na súa maior parte a través do Pacto do Hostal.\n40 anos do outro 4 de nadal: o día que Galicia protestou contra os recortes no seu Estatuto de Autonomía\nMáis de 100.000 persoas manifestáronse o 4 de nadal de 1979 convocadas polas forzas de esquerda en defensa dunha autonomía de primeiro nivel, despois de que o texto aprobado en Galicia fora descabezado no Congreso. Durante semanas Galicia mobilizouse contra a "aldraxe"


Doce medallas para o Adas no galego máster de atletismo en pista cuberta\nInicio/En portada/Doce medallas para o Adas no galego máster de atletismo en pista cuberta\nA barquense Mónica Yáñez conseguía dous ouros: un nos 60 m valos e outro en altura\nA atleta Mónica Yáñez, competindo./ Foto: Adas.\nDestacados resultados para o Adas do Barco no campionato galego máster de pista cuberta que se celebraba onte en Expourense. O club valdeorrés colleitaba un total de 12 medallas, entre as que destacan o ouro 60 metros valos (0,762) W40 da barquense Mónica Yáñez, cunha marca de 10.07, que ademais facíase co ouro en altura nesa mesma categoría cun rexistro de 1.37.\nO resto dos metais conseguidos polo Adas son os seguintes: Pacho García lograba o bronce en 3000 M45, Iria Fernández era ouro en 3000 W40; Pablo Brieva ouro en triple M35, Manolo García ouro en 60 e 200 M80, Jose Barreiro ouro en 60 e lonxitude M75, Paco Bao ouro en peso e lonxitude M70, e Jose Manuel Almudi ouro en peso M80.\nOutros dous medallistas do Adas no galego de pista cuberta./ Foto: Adas.\nDende o Adas cualifícasede “enorme a actuación dos nosos atletas máster” e resáltase tamén a “boa actuación no control de Nerea en pértega, por riba dos 3 m, así como de Simón Novoa en triplo con 10,71, Iria Taboadela e Tania en triplo”.\natletismo club expourense galego master medallas O Barco pista cuberta


Promediar en Bolsa á baixa, un erro común | Consumer\nPromediar en Bolsa á baixa, un erro común\nEsta estratexia bolsista persegue limitar as perdas obtidas, pero é perigosa e pode xerar máis minusvalías\nUnha das estratexias máis habituais á que recorren centos de pequenos e medianos investidores é a de promediar á baixa nos seus investimentos en renda variable co obxectivo de deter as posibles perdas na súa estratexia bolsista. Promediar á baixa consiste en comprar máis accións dun valor que xa se posúe a importes inferiores ao que se realizou a compra inicial, e pode parecer unha operación moi beneficiosa para os intereses dos investidores, debido a que se compran máis títulos a mellor prezo. A realidade, con todo, é que a primeira compra hase depreciado (a cotización do valor caeu respecto da primeira toma de posicións) e non foi unha boa operación. O gran problema con que se atopan os aforradores que recorren a esta ferramenta é que en cada unha das operacións en que se promedia xéranse máis minusvalías, polo que é unha estratexia moi arriscada que pode acentuar as perdidas obtidas.\nA través dun exemplo pódese comprobar o erro de aplicar esta estratexia: un investidor que realizase unha compra inicial de 200 títulos a 5,10 euros por cada acción, e que despois de baixar na súa cotización volvese a comprar máis accións, en concreto 150 a 4,60 euros, atoparase que, para recuperar o diñeiro investido, as accións terían que recuperar a cota dos 4,90 euros. Pero se a tendencia do valor fose baixista e a súa cotización chegase posteriormente aos 4,30 euros e fixésese unha nova compra de 100 accións levaría de forma global unhas minusvalías no investimento de algo máis de 200 euros, e para recuperar a totalidade do investido a cotización tería que volver á barreira dos 4,80 euros. Por iso é polo que os investidores nesta clase de operacións deban ser prudentes. É preferible asumir perdas a incrementalas polo aumento de capital investido.\nMáis custo en comisións\nUn dos principais inconvenientes de utilizar esta estratexia bolsista é que, a longo prazo, o investidor terá que facer fronte a un maior desembolso económico en concepto de comisións debido a que realizaría un maior número de operacións. Iso pode elevar ao triplo a cantidade inicialmente orzada. A maiores operacións en que se promedie á baixa, maior será a cantidade que haberá que abonar en comisións, por moi pequenas que estas sexan, ás que se unirá a comisión de custodia, común para todas as operacións.\nRecupérase antes o diñeiro asumindo a perda e investindo noutro valor que teña maior solidez\nÁ hora de promediar, ademais, hai que distinguir entre se a operación realízase no curto ou medio/longo prazo. No primeiro caso é máis grave se cabe, xa que se unha operación non evoluciona como se esperaba no momento de abrila non debe comprometerse máis diñeiro nela, máxime cando a cotización cae á baixa sen que haxa ningún soporte que a free. A administración do diñeiro e o establecemento dunha perda máxima en cada operación deben respectarse escrupulosamente por parte dos pequenos e medianos investidores; é mellor asumir unha perda pequena e pensar noutra operación, que correr o perigo de ter perdas maiores: tantas como operacións deste tipo fáganse. É unha táctica que adoita facerse frecuentemente en compañías de corte especulativo, que moitas veces teñen caídas de grandes proporcións. Cando se inviste a medio ou longo prazo, en cambio, atópanse outra serie de matices. Pero, se o investidor equivócase a primeira vez, é mellor non engadir máis diñeiro a un investimento que non funciona como se esperaba.\nHai unha motivación psicolóxica no feito de promediar, e derívase da crenza de que comprar “máis barato” axudará a recuperar antes o investimento. O problema é que a empresa está máis abaixo na súa cotización, o que non quere dicir que estea máis barata. De feito, se o negocio dunha compañía empeorou, é posible que a súa cotización estea máis baixa e á vez estea tamén máis cara. Nestes casos, convén estudar detidamente a situación da empresa para decidir se se vende, asumindo a perda correspondente, ou se mantén o investimento. Pero en ningún caso debe aumentarse o investimento, xa que por regra xeral recupérase antes o diñeiro asumindo a perda e investindo noutro valor con maior solidez.\nESTRATEXIA PARA PROMEDIAR\nNon se debe incidir no erro inicialmente labor, pois as perdas poden ser aínda maiores, en especial naquelas compañías de carácter especulativo.\nÉ preferible entrar noutro valor para tratar de contrarrestar as minusvalías obtidas, ou pechar as posicións compradoras e estar en liquidez.\nDébese controlar o efecto psicolóxico de comprar máis barato.\nPor norma xeral, as accións que están a baixar na súa cotización atópanse nunha tendencia baixista, cuxa duración pode continuar moito tempo.\naccións cotización estratexia pérdidas-gl promediar-gl


Orde do DOG nº 79 do 2019/4/25 - Xunta de Galicia\nDOG Núm. 79 Xoves, 25 de abril de 2019 Páx. 20139\nEXTRACTO da Orde do 3 de abril de 2019 pola que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se procede á súa convocatoria para o ano 2019 (código de procedemento TR350A).\nBDNS (Identif.): 450987.\nCoa finalidade de facilitar a inserción laboral das mulleres desempregadas que presentan desvantaxes e dificultades particulares para acceder ou permanecer no mercado de traballo, esta orde ten por obxecto fixar as bases reguladoras, en réxime de concorrencia non competitiva, e proceder á súa convocatoria para o 2019 dos incentivos á súa contratación por conta allea.\nOrde do 3 de abril 2019 pola que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se procede á súa convocatoria para o ano 2019 (código de procedemento TR350A).\nA orde de convocatoria ten un importe de 3.339.267 euros.\n2. As solicitudes de axudas polas contratacións por conta allea subvencionables realizadas entre o 1 de outubro de 2018 e a data da publicación desta orde deberán presentarse no prazo de dous meses contados desde o día seguinte ao da publicación desta orde.\nAs axudas previstas polas contratacións subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida ou temporal pola cal se solicita subvención.\n3. O prazo para a presentación das solicitudes de axudas rematará o 30 de setembro de 2019, aínda que nesa data non transcorrese o prazo sinalado nos parágrafos anteriores.\nSantiago de Compostela, 3 de abril de 2019


Francia e Croacia, unha final inédita co recordo do 98\nGalos e croatas reeditarán a histórica semifinal que disputaron en Francia 98 e que levou Francia cun dobrete de Lilian Thuram\nAs seleccións de Francia e Croacia serán as protagonistas da final deste domingo do Mundial de Rusia, que se disputará no Estadio Luzhnikí de Moscova e que medirá a un combinado, o 'bleu', que xa sabe o que é xogar e gañala, ante un novato como o croata, ante a gran oportunidade da súa curta historia.\nAínda que o equipo francés está máis adoitado a este tipo de partidos e non ten que botar a vista demasiado atrás para recordar a última, a perdida o verán pasado en 'o seu' Eurocopa ante Portugal, o balcánico nunca se viu nunha situación parecida, a pesar de que o soñou hai 20 anos, xusto cando o seu rival do domingo viviu o seu maior éxito.\nFrancia, con Didier Deschamps de titular, e Croacia topáronse nas semifinais do Mundial de 1998. Os «Bleus» partían como favoritos en Saint-Denis, onde o seu público estaba disposto a levarlles polo aire ante un rival, gran sorpresa, aínda que estaba formada pola considerada 'xeración dourada' con Davor Suker, Zvonimir Boban, Robert Jarni, Igor Stimac ou incluso Roberto Prosinecki e viña de arroiar en cuartos (3-0) a Alemaña.\nE os de Miroslav Blazevic estiveron preto de cernar o soño da anfitrioa cando Suker anotou o 0-1 nada máis iniciarse a segunda parte. Con todo, Francia atopou unha solución inesperada e que non saíu nin de Zidane, Djorkaeff ou un mozo Thierry Henry senón do seu lateral dereito, Liliam Thuran. Leste empatou ao minuto do gol croata e logo asinou un dobrete con sabor a unha final onde os 'Bleus' entraron na historia da competición arroiando a Brasil.\nOs franceses, que de gañar uniríanse a Arxentina e Uruguai como bicampións mundiais, terán a favor a súa maior experiencia xa que disputarán a súa segunda gran final internacional nos dous últimos anos e a terceira dunha Copa do Mundo tras xogar, e perder, tamén a de 2006 ante Italia nos penaltis. Ademais, teñen as das Eurocopas de 1984 e 2000, ambas as saldadas con vitoria.\nEn canto a enfrontamentos en fases finais, ademais das mencionadas semifinais de hai 20 anos, os dous combinados víronse as caras na fase de grupos da Eurocopa de Portugal de 2004, con empate a dous goles. Nos seus tres amigables, dúas vitorias francesas (0-2 e 3-0) e un empate sen goles.


"O que se precisan son investimentos no rural e non unha canteira" - Nós Televisión\nO PSdeG denuncia o "silencio administrativo" da Xunta a respecto da mina de Man da Moura\nExiste unha preocupación par parte dos veciños e veciñas dos concellos de Melón, Carballeda e Ribadavia pola posible recuperación da actividade de extracción de granito nunha vella canteira situada en Franqueirán e que afectaría de xeito considerable ás localidades da contorna.\nOnte conversamos sobre esta problemática con Noela Blanco, deputada socialista no Parlamento Galego. Blanco considera que as poboacións afectadas non precisan unha explotación mineira, senón investimentos para “paliar os danos” da vaga de lumes do pasado outubro.\n“A cantería suporía un incremento do impacto ambiental“\nO grupo socialista alerta que o estudo de impacto ambiental ten máis de vinte anos e, polo tanto, está “obsoleto”. Tamén amosou a súa preocupación polas afeccións que podería ter sobre os xacementos arqueolóxicos situados na contorna así como nos mananciais de auga potable que abastecen a diversas parroquias.\nEscurantismo da Xunta\nCon “máis sombras que luces”. Noela Blanco alerta dos problemas derivados dun proxecto que se remonta a 1997 e que vén de ser “resucitado” pola empresa diante da pasividade do goberno galego. A deputada socialista amosou diante das cámaras de Nós Televisión


Anxo García Lorite. Presidente de Bombeiros Unidos Sen Fronteiras | Consumer\nAnxo García Lorite. Presidente de Bombeiros Unidos Sen Fronteiras\nCando falamos de rescate e salvamento, as primeiras horas son vitais\nJudoka de vocación, Anxo García representa a Bombeiros Unidos Sen Fronteiras (BUSF), unha ONG que reúne a máis de 400 bombeiros voluntarios e 7.000 profesionais que colaboran en situacións de catástrofe e cooperación. Da man do seu profesor de judo, o presidente de Bombeiros Unidos Sen Fronteiras introduciuse por primeira vez neste corpo en 1991 e cinco anos despois fundaría, xunto con outros compañeiros, esta organización. O seu único desexo era axudar aos máis necesitados en situacións de emerxencia, tal e como facían os seus colegas de Iberoamérica con menos medios desde o punto de vista técnico e material. Precisamente, co aproveitamento do material que se descataloga no noso país comezou unha aventura na que a posibilidade de trasladarse a calquera parte do mundo nas primeiras 24 horas é un elemento crave. “Cando falamos de rescate e salvamento, as primeiras horas son vitais”, destaca.\nCantos anos leva traballando como bombeiro?\nDesde hai 15 anos e teño 39 anos, case media vida.\nE bombeiro solidario en Bombeiros Unidos Sen Fronteiras?\nDesde o 6 de maio de 1996, hai 10 anos.\nFoi socio fundador? Como nace a idea de crear esta ONG?\nSi, fun socio fundador e participei con outro grupo de bombeiros na idea de crear esta organización. Nós xa tiñamos coñecemento de como era o labor doutros compañeiros de traballo de Iberoamérica: desempeñaban un labor de bombeiro similar ao nosa pero cunhas carencias moi considerables desde o punto de vista técnico, material… Ante esa situación decidimos constituírnos e aproveitar todos estes materiais que en España se dan baixa pola incorporación doutros novos, pola normativa, e doámolos a outros países que os necesitaban para poder facer o seu labor con seguridade. Doutra banda e aproveitando que a nosa profesión se basea en axudar ao que o necesite, decidimos constituírnos tamén como Forzas de Intervención Inmediata ante Catástrofes.\nComo representante de BUSF colaborou durante a última década en catástrofes como a do furacán “Mitch”, o tsunami de Indonesia ou o último terremoto de Paquistán, Están preparados para calquera desastre? Como se adestran?\n“Estes labores formativos son determinantes para contar sempre cun método estándar de actuación”Loxicamente isto ten un proceso de organización moi escrupulosa; nós temos unha Área de Atención a Catástrofes con diferentes unidades e sobre todo cun plan de traballo continuo do que forman parte compañeiros de todas as partes de España. Por iso todos os meses desenvólvense actividades formativas de reciclaxe e coñecemento do que son todos os materiais que se van incorporando. Estes labores formativos son determinantes para contar sempre cun método estándar de actuación, e para que todos falemos o ‘mesmo idioma’.\nComentou que na organización traballan bombeiros que veñen de distintos lugares de España. Cales son os requisitos para formar parte de Bombeiros Unidos Sen Fronteiras?\nDesde o punto de vista operativo é necesario ser bombeiro ou estar dentro da rama médica. Pero desde o punto de vista da cooperación contamos con enxeñeiros, arquitectos e persoal técnico de moi diferentes ramas. E todo o equipo participa nestes momentos nos dous proxectos máis emblemáticos dentro da organización como é construír a Rede Iberoamericana de Centros de Atención de Catástrofes- xa construímos dúas en Perú- e a creación doutro Centro máis en Nicaragua.\nQue características teñen eses Centros?\nA idea é crear grupos de resposta inmediata en Iberoamérica, para o que lles adestramos e dámoslles os medios tanto técnicos como de infraestruturas. Por iso estes Centros son como parques de bombeiros.\nMáis aló destes proxectos, están a desenvolver outro, o ‘Programa Rede Industrial de Abastecemento domiciliario de auga potable en Maynas’, en que consiste?\nÉ un programa baseado no abastecemento de auga potable na Amazonia que beneficiará a máis de 350.000 persoas. Trátase dunha auga que non é potable, pero que moitos beben e contamínanse gravemente. Por iso traballamos con moito afán nesta zona.\nCoordínanse cos corpos locais de alí?\nSi, pero o bo é que Bombeiros Unidos Sen Fronteiras, por levar oito anos seguidos sen parar de traballar en situacións de catástrofes, mantén unha comunicación moi fluída e directa coa Oficina de Axuda en Casos de Desastre no Estranxeiro (OFDA), de Nacións Unidas, que nos permite valorar en calquera momento a magnitude dunha catástrofe e os medios que se necesitan ante ela. En realidade todo é un conxunto de xestións e movementos que hai que elaborar e traballar durante moitos meses antes para estar preparado cando chegue o momento.\nE cando este momento chega, Como conseguen trasladarse aos lugares do desastre?\nAnte catástrofes temos un grupo de intervención que está operativo e conectado 24 horas mediante quendas establecidas. Despois, cando existe realmente unha catástrofe e dáse a emerxencia previamente temos convenios establecidos co Concello de Madrid, con Caixa Madrid… e nunha situación de extrema envergadura, como puido ser a o terremoto de Paquistán, dispomos mesmo da posibilidade de fretar un avión privado“Dispomos mesmo da posibilidade de fretar un avión privado e acudir ao lugar onde se produciu a catástrofe” Iso é o que nos permite estar as primeiras 24 horas en calquera parte do mundo, de feito chegamos a Paquistán dentro das 20 primeiras horas e fomos a primeira forza internacional que chegou a Islamabad. Poucas organizacións poden dispor destes medios e da confianza que depositan en nós, polo propio carácter da organización principalmente: cando falamos de rescate e salvamento as primeiras horas son vitais e é determinante chegar durante as 24 horas iniciais desde que se produce a catástrofe. A partir de aí xa entran moitas outras organizacións: axuda humanitaria, atención médica, etc.\nInterveñen no deseño e a posta en marcha destes proxectos como voluntarios, no seu tempo libre? Como lles dá tempo?\nBo, en realidade nestes proxectos participamos moitas persoas, non só bombeiros. Todos os profesionais bombeiros, arquitectos e persoal sanitario, desde o punto de vista operativo, si somos voluntarios. Con todo, formamos parte dun equipo que necesita dunha certa organización e hai persoas que traballan como profesionais remunerados: os que levan a xestión administrativa, elaboración, formulación e seguimento de proxectos, dirección de equipo diario…\nBombeiros Unidos recibe axuda institucional?\nSi. Gran parte dos nosos recursos obtéñense de institucións como Caixa Madrid, o Concello de Madrid e tamén das doazóns que fan moitas empresas, así como das doazóns de particulares.\nDas misións nas que participou cal foi a que máis dificultades lle carrexou\nTodas che impactan moito. Non é o mesmo un volcán que un furacán, que un terremoto. Pero todas son especiais porque o que máis che chega é a dor de tantas familias por perder nun instante aos seus fillos, pais, irmáns, así como as súas casas, pobos enteiros…despois de tantos anos construíndo o seu fogar.\nEn total, cantas persoas colaboran en Bombeiros Unidos?\nA nivel nacional entre bombeiros, médicos e sanitarios estamos ao redor de 400 persoas. Pero coas colaboracións doutros profesionais que non son bombeiros o número ascende a 7.000 persoas.\nTraballan con outra ONG españolas?\nSi. En catástrofes traballamos principalmente con Farmamundi, con quen temos unha relación moi boa, moi directa, mesmo en cooperación ao desenvolvemento e levamos xa moitos anos traballando xuntos. Logo, sobre o terreo, traballamos con moitas outras: Oxfam, Axuda en Acción, pero máis puntualmente.\nCales son os obxectivos máis inmediatos de Bombeiros Unidos?\nO principal obxectivo é seguir representando a todos os españois, porque BUSF é unha organización composta por bombeiros de toda España: Canarias, Andalucía, País Vasco, Cataluña, Comunidade de Madrid…así como a culminación de todos os proxectos que comentei anteriormente no campo da cooperación.\nanos bombeiros fronteras-gl organización-gl unidos


As explotacións gandeiras asentadas ós pés de Trevinca céntranse na produción de carne en extensivo. Un dos seus maiores desafíos é garantir pastos todo o ano, problemática na que están a traballar mentres desenvolven unha marca para comercializar a súa tenreira\nA gandería é unha das principais actividades, xunto co turismo, no municipio ourensán da Veiga, onde se encadra o pico de maior altitude de Galicia, Pena Trevinca, a 2.127 metros, un dos atractivos desta zona. Para producir nestes montes e vales os gandeiros deben, sobre todo, facer fronte á escaseza de pastos para o gando en determinadas zonas e épocas. Pese a estas dificultades, nos últimos anos incrementouse o número de cabezas de gando vacún e tamén xurdiron novas explotacións. Ademais, están traballando nunha marca baixo a que comercializar a carne producida no municipio. Coñecemos como son e como traballan as gandarías destas terras ourensás.\n“Non existe turismo sen agricultura e gandería”:Juan Anta, alcalde da Veiga\nOs últimos datos oficiais indican que na Veiga se contabilizan arredor de 1.000 vacas. Aínda que, dende o Concello apuntan que este número se incrementou e que se sitúa xa entre as 1.600 e as 1.800 cabezas de gando. Todas as explotacións son de extensivo e destinadas á produción de carne. Rabaños de Rubia Galega, Caldelá, Vianesa e Frieiresa pacen nos montes da Veiga. Xunto con estas, no municipio tamén se contabilizan algunhas explotacións de ovellas, aínda que moitas menos.\nMontes de Trevinca.\nO alcalde do municipio, Juan Anta, teno claro: “non existe turismo sen agricultura e gandería”. Por iso, pese a que tamén se levaron a cabo distintas iniciativas para a promoción do turismo centrado nos atractivos paisaxísticos e astronómicos deste municipio, dende o Concello están a impulsar distintas propostas orientadas a impulsar a gandería. Neste senso, recentemente organizaron unhas sesións de asesoramento cos gandeiros, de man da Sociedade Galega de Pastos e Forraxes e a firma Beealia, para analizar as súas gandarías, detectar aspectos nos que mellorar e ofrecer recomendacións. Unha iniciativa que foi respaldada polos gandeiros que xa solicitaron novos encontros para continuar implementando melloras, segundo apunta o rexedor.\nDispoñer de máis pastos\nA Veiga dispón dunha superficie forraxeira moi ampla, non en van é o municipio con maior extensión da provincia de Ourense, con 290 km2 de extensión. Sen embargo, na actualidade a carga gandeira é moi baixa e isto conleva que moitos dos gandeiros se vexan obrigados a unha loita continua contra os procesos de matorrización. Por iso, unha das conclusións destas sesións revela que moitos destes produtores poderían contemplar incrementar o tamaño das súas gandarías.\nA Veiga conta cunha ampla superficie forraxeira e cunha carga gandeira moi baixa\nPese a dispoñer dunha ampla superficie, a meirande parte é monte e escasean os pastos de calidade, tamén condicionados pola climatoloxía e a altitude da zona. As resementeiras e a implantación de pradarías son algunhas das opcións que estes gandeiros están a barallar para dispoñer de pastos. Tanto este manexo de pradeiras como as implantacións que lles propoñen nestas sesións de asesoramento contemplan un baixo custe con fertilizantes económicos que poden ser unha alternativa tanto para as ganderías convencionais como as de ecolóxico.\nA Veiga, como boa parte da Galicia rural, tamén notou un forte despoboamento nos últimos anos e a pesares de que a gandaría é unha actividade con tradición na zona, foron moitas as terras que quedaron abandonadas. Por iso, hai tamén gandeiros que comezan a recuperar os pastos e a produción en aldeas como Edreira, onde antano xa contaban con gando.\nEstán a recuperar terras abandonadas e a traballar coas comunidades de montes para que os pastos sirvan de cortalumes naturais\nÁ par de converterse nunha oportunidade de mellora para os gandeiros, incrementar os pastos tamén se contempla como unha ferramenta útil para combater os lumes forestais. Algunhas destas gandarías xa traballan de xeito conxunto con comunidades de montes veciñais en mancomún para dispor pastos verdes próximos a plantacións e que estes lles servan como barreira natural que actúe como cortalumes en caso dun incendio no monte. De feito, na Veiga máis do 50% do concello son montes veciñais en mancomún.\nMontes Veciñais en Man Común (MVMC) na Veiga.\nOutro dos retos para estas gandarías é a convivencia co lobo que, ó mesmo tempo, representa tamén un dos atractivos desta zona. Por iso, a maioría dos gandeiros contan xa con mastíns que contribúen a evitar os ataques ó gando. Ademais dispoñen tamén de peches para reducir a incidencia destes animais sobre o seu rabaño, aínda que este tipo de medidas preventivas é un dos aspectos onde estes gandeiros teñen que seguir invertendo.\nOutra das propostas que contemplan dende a administración local centrada na actividade gandeira para combater o abandono das terras é a creación dun banco de terras ou de polígonos agroforestais. “Non se trata de limitar un espazo para estes usos senón que o que queremos facer é unha ordenación do territorio para que os gandeiros tamén poidan dispoñer destas zonas, á par que tentamos combater o abandono“, explica o alcalde.\nXunto con esta medida, Anta tamén recorda que nos últimos anos dende o Concello destinaron varias partidas tanto á formación en materia gandeira como para apoiar este sector. “Aínda que foi tamén criticado, cando os gandeiros tiñan dificultades para alimentar o gando, dende o Concello destinamos partidas específicas para iso”, recorda o rexedor.\nTamén están a organizar, con maquinaria municipal, desbroces para favorecer a actividade gandeira na zona. “Non se trata de desbrozar por desbrozar senón de facelo onde realmente pode resultar útil. Non somos capaces de desbrozar e manter limpa toda a superficie do concello por iso tamén hai que procurar darlle valor ó monte para que deixe beneficios”, puntualiza Anta.\nBaixo a marca Crianza Trevinca buscan comercializar a súa carne. Foto de Beealia.\nÓ igual que xa fixeron coa produción de mel, onde A Veiga conta xa cunha marca rexistrada e tutelada polo Concello que sumou en menos de dous anos a case 20 produtores, na gandaría tamén están a traballar para dispoñer dun selo propio baixo o que comercializar a súa carne. Na pasada edición do 2018 de Xantar, o Salón Internacional de turismo gastronómico, que se celebra en Ourense, daban a coñecer Crianza Trevinca, este selo baixo o que distinguir a carne producida nestes montes. “ Esta marca é a maneira de que o consumidor poida ter a garantía de que está mercando unha carne producida con estas garantías e nestas condicións naturais, na montaña de Trevinca”, comenta Anta.\nCoa marca procuran poñer en valor esta crianza para facer fronte ó incremento dos gastos pola despoboación desta zona\nTrátase dun proxecto tutelado pola administración local que busca agrupar ós produtores locais e co que afrontar algunhas das dificultades que atopan na produción e comercialización da carne. “Os gandeiros da Veiga atopan as mesmas dificultades ca outros produtores galegos, pero agravadas pola despoboación desta zona que provoca que os custos dos transportes sexan máis elevados”, sinala o rexedor. “É preciso poñer en valor este xeito de producir para que sexa rendible para o gandeiro”, defende Anta.


A Xunta promove a comunidade galega como destino para a organización de congresos para o mercado anglosaxón - GALICIA\nA Xunta promove a comunidade galega como destino para a organización de congresos para o mercado anglosaxón\nA Consellería de Cultura e Turismo participou durante esta fin de semana no certame The Meetings Space Summer que se celebrou en Helsinki\nDurante as xornadas de feira mantivéronse reunións cos principais operadores turísticos especializados no sector do MICE\nTurismo de Galicia promove o MICE.\nA Xunta de Galicia, a través da Consellería de Cultura e Turismo, promoveu na capital de Finlandia, Helsinki, a oferta do sector da organización de congresos e reunións de empresa no certame The Meetings Space Summer.\nTrátase dun certame tipo workshop no que Turismo de Galicia mantivo ao longo de tres días unha axenda de reunións cos principais operadores turísticos europeos relacionados co MICE (Meetings, Incentives, Conference and Exhibitions). Esta reunión incluíu entrevistas individuais coa maioría dos operadores turísticos presentes na feira, aos que se lles presentou a oferta de produtos e servizos turísticos especializados na Comunidade galega para a organización de congresos e reunións profesionais.\nNo eido da promoción dos congresos, viaxes de incentivo e convencións, Turismo de Galicia ten previsto participar este ano nos acontecementos máis destacados que se celebrarán en Europa e que están relacionados cos principais mercados internacionais.\nAsí, ademais deste encontro profesional, o departamento de Turismo da Xunta ten previsto participar en varias reunións de traballo específicas así como na feira EIBTM World que se celebrará durante o segundo semestre do ano na cidade de Barcelona.


Covid escolas: volven remitir os casos activos acompañados dunha baixada nas aulas pechadas\nRedacción | Mércores, 28 de Abril de 2021, 13:47\nO coronavirus segue retrocedendo na comunidade educativa esta semana, aínda que os descensos aínda son demasiado leves como para aventurar un cambio de tendencia.\nHoxe son dous casos menos e tres aulas reabertas, aínda que as clases clausuradas seguen sendo unha trintena. Hai aínda máis de medio milleiro de afectados en Galicia.\nPor áreas, a de Vigo continúa con máis casos activos, con 196, que implican cinco máis que a xornada anterior, e 16 aulas pechadas --dúas menos--, catro delas no CPR Plurilingüe Pai Míguez que contan con cinco contagios e dous no CPR Plurilingüe Bouza Brey da cidade olívica, que mantén 22 contagios, o maior número de todos os centros da Comunidade galega.\nSéguelle a de A Coruña, na que descenden a 152 os casos, tres menos, e a tres as aulas pechadas, unha menos. O CPR Plurilingüe Santa María del Mar segue con máis positivos, con sete --tres menos--, os mesmos que o IES Isidro Parga Pondal de Carballo.\nNesta área coruñesa este xoves, 29 de abril, levará a cabo un cribado entre as 9,00 e as 14,00 horas mediante test PCR aos alumnos de 1º, 3º e 4º de ESO e 1º e 2º de Bacharelato --que supoñen 387 usuarios-- do IES Agra de Leboris da Laracha. As probas terán lugar nas instalacións do propio centro educativo, que na actualidade conta con catro contagios.\nPola súa banda, a área de Pontevedra concentra 102 casos activos, tres máis, e mantén catro aulas pechadas --sen cambios--. O CPR Plurilingüe A Inmaculada segue á cabeza en contagios, con 19 positivos --un máis-- e unha clase inoperativa --igual--.\nEn canto á de Santiago descenden a 50 os contagios, cinco menos, e continúa con dúas aulas pechadas. Nesta área actualmente o maior número de contagios concéntrao o CEIP Plurilingüe de Carnota con catro casos activos.\nMentres, a de Lugo acumula 43 infeccións activas, tres menos que a xornada anterior, e segue con tres aulas pechadas, delas dúas no CEIP de Casás da capital luguesa, que segue con nove contagios.\nAs áreas de Ourense e Ferrol continúan á cola con menos casos. A primeira delas conta con 27 --un máis que a xornada anterior-- e unha aula pechada --sen cambios--.\nPolo seu lado, a área de Ferrol mantense con 14 infeccións activas de Covid-19 --sen cambios--, distribuídas en 11 centros, e segue cunha aula pechada.


A Deputación pedirá apoio da Xunta a plans ''estratéxicos''\nEl Progreso 28 mayo 2012 22:36 h.\nTraballo XUNTA apoyo planes\nO pleno da Deputación de Lugo debaterá hoxe unha proposta do goberno bipartito na que insta a dirixirse á Xunta de Galicia para que colabore «de xeito inmediato» en proxectos «estratéxicos para o desenvolvemento socioeconómico da provincia».\nAsí o avanzou onte o portavoz socialista na institución provincial, Manuel Martínez, quen avogou por que o Executivo autonómico rompa «con tres anos e medio de silencio e enganos» en actuacións nas que a Deputación de Lugo demandou o seu apoio, ao responder a necesidades «da provincia».\nNese sentido, citou expresamente proxectos como o centro de recría, a rede de residencias para a terceira idade, a transferencia de estradas, a extensión da cobertura antiincendios ao 100% da provincia ou a implantación de internet de banda ancha en todo o territorio lucense.\nO Barcelona fulmina con goleada ao Almería (5-0)\nTres sectores empresariais interésanse polo programa Ribadeo de Eventos